# Núria Marín Font

Núria Marín Font (Vielha e Mijaran, 29 de setembre de 1981) és una presentadora, periodista, guionista, redactora i coordinadora de programes de televisió aranesa.

## Biografia

Marín va estudiar periodisme a la Universitat Ramon Llull entre 1999 i 2003 i va començar a treballar com a guionista al programa Kaos de CityTV. Va enllaçar aquest treball amb el de redactora per a la revista Súper Pop, en què va estar durant tres anys. Més endavant, el 2008, va començar a treballar com a guionista per al programa Condició Femenina a Canal Català TV.
Després d'un breu temps a Canal Català, va començar a treballar com a coordinadora de programes d'entreteniment a La Fábrica de la Tele. Per a aquesta empresa ha treballat en programes com Sálvame, La Caja, El quinto poder, El comecocos o Dale al REC, tots a Mediaset España. El seu debut com a presentadora va ser l'any 2013 de la mà de Cazamariposas i al costat de Nando Escribano, un programa emès diàriament a Divinity i alguns dies a Telecinco i Cuatro, en el que es va mantenir fins a la seva cancel·lació el 2020. També va presentar i va cobrir diverses gales i esdeveniments a Divinity.
El 2016 es va anunciar el seu fitxatge com a col·laboradora de Hable con ellas a Telecinco. El juliol de 2017 va fitxar com a presentadora de Mad in Spain, juntament amb Jordi González a Telecinco. El gener de 2018 es va incorporar com a col·laboradora eventual de Sábado Deluxe i el 3 d'agost del mateix any es va estrenar com a presentadora substituta de Sálvame.
El febrer de 2020 va començar a presentar el nou programa de Divinity i Cuatro La habitación del pánico. Aquell mateix any va presentar Más tiempo de descuento i La casa fuerte, a més de copresentar els espais Hormigas blancas i La última cena.
L'abril de 2022 amb els canvis puntuals de Sálvame va presentar Sálvame Limón, juntament amb Adela González, i va ser la substituta de Jorge Javier Vázquez. També es va convertir en col·laboradora de Sálvame Naranja. Amb la desaparició d'aquests canvis i les incorporacions de les presentadores Adela González, Terelu Campos i María Patiño, va perdre pes al programa i les seves aparicions van ser esporàdiques durant la resta de l'any. Alhora va tornar de forma puntual al seu lloc de col·laboradora a Viernes Deluxe. El 2022 també va ser copresentadora de Sálvame Fashion Week i en les dues edicions de Mediafest Night Fever.
El setembre de 2023 es va anunciar que presentaria el programa de cites Love cost a TV3.

## Trajectòria

| Any | Títol | Cadena | Notes |
| 2008-2010 | El quinto poder | La Siete | Presentadora |
| 2013 | Concierto «Por Ellas» | Divinity | Reportera |
| 2013-2020 | Cazamariposas | Divinity i Cuatro | Presentadora |
| 2014-2015 | Cazamariposas VIP | Telecinco | Presentadora |
| 2015-2016 | Preuvas | Divinity | Presentadora |
| 2016 | Hable con ellas | Telecinco | Col·laboradora |
| 2017 | A tota pantalla | TV3 | Col·laboradora |
| 2017 | Especial: La Voz 5 | Be Mad | Presentadora |
| 2017 | Mad in Spain | Telecinco | Presentadora |
| 2017-2023 | Socialité | Telecinco | Presentadora |
| 2018-2023 | Sálvame | Telecinco | Presentadora substituta |
| 2018-2020; 2022 | Deluxe | Telecinco | Col·laboradora |
| 2018 | Hechos reales | Telecinco | Col·laboradora |
| 2020 | Más tiempo del descuento | Telecinco | Presentadora |
| 2020 | La habitación del pánico | Cuatro i Divinity | Presentadora |
| 2020 | La casa fuerte | Telecinco | Presentadora |
| 2020 | Hormigas blancas | Telecinco | Copresentadora |
| 2020 - 2021 | La última cena | Telecinco | Copresentadora |
| 2022 | Sálvame | Telecinco | Col·laboradora de Sálvame Naranja |
| 2022 | Sálvame | Telecinco | Presentadora de Sálvame Limón |
| 2022 | Mediafest Night Fever | Telecinco | Presentadora |
| 2022 | FAVS Mtmad | Mitele Plus, Mtmad | Presentadora, veu en off |
| 2022-2023 | Sálvame Fashion Week | Telecinco | Copresentadora |
| 2022-present | Royal salseo | TikTok | Creadora |
| 2023 | Zona Franca | TV3 | Convidada |
| 2023-present | Puro Salseo | Spotify | Presentadora |
| 2023-present | Està Passant | TV3 | Col·laboradora |
| 2024 | Love cost | TV3, 3Cat | Presentadora |

### Premis

| Any | Premi | Mitjà | Resultat |
| 2022 | Tik Tok #4YOU 2022 Awards For you Fest | TikTok | Nominada |

## Referències

* ↑ «Ficha, noticias, trabajos y fotos de Nuria Marín» (en castellà). Formula TV. [Consulta: 30 maig 2021].
* ↑ «¿Quién es Nuria Marín? Todo sobre la presentadora de la Casa Fuerte» (en castellà). La espectadora cotilla, 17-06-2020. [Consulta: 30 maig 2021].
* ↑ «Núria Marín». ésAdir. [Consulta: 16 setembre 2023].
* ↑ «Descubrimos la cifra que cobra Núria Marín por cada día que presenta 'Sálvame'» (en castellà). Jaleos. El Español, 04-10-2018. [Consulta: 30 maig 2021].
* ↑ «Mediaset cancela ‘Cazamariposas’ pero premia a Núria Marín» (en castellà). La Vanguardia, 29-01-2020. [Consulta: 30 maig 2021].
* ↑ «Nùria Marín acompañará a Nando Escribano en 'Cazamariposas', el nuevo espacio rosa de Divinity» (en castellà). Formula TV, 17-05-2013. [Consulta: 30 maig 2021].
* ↑ «Divinity emite el concierto "Por ellas" de Cadena 100» (en castellà). Ecoteuve. El Econonomista, 25-10-2013. [Consulta: 30 maig 2021].
* ↑ «Vuelve ‘Hable con ellas’». Arxivat de l'original el 7 d'agost de 2016. [Consulta: 17 juliol 2016].
* ↑ «Núria Marín, la "gasolinera" de Mad in Spain: "Haré que el debate arda más"» (en castellà). Vertele, 23-07-2017. [Consulta: 30 maig 2021].
* ↑ «Nuria Marín, nueva presentadora de 'Sálvame', ¿quién es ella?» (en castellà). ¡Hola!, 03-08-2018. [Consulta: 30 maig 2021].
* ↑ «Núria Marín: de una 'Cazamariposas' a 'La habitación del pánico'» (en castellà). Diez Minutos, 03-03-2020. [Consulta: 30 maig 2021].
* ↑ «El año en el que Nuria Marín pudo ser, pero no fue» (en castellà). Revista Semana, 03-01-2021. [Consulta: 30 maig 2021].
* ↑ «Nuria Marín sustituye a Jorge Javier Vázquez al frente de 'Sálvame limón' en la tarde de los viernes» (en castellà). [Consulta: 17 setembre 2023].
* ↑ Redacció. «TV3 fitxa Núria Marín per presentar ‘Love cost’». Comunicació 21, 12-09-2023. [Consulta: 17 setembre 2023].